Síðastliðið miðvikudagskvöld gengu 40 Fjallafélagar á Móskarðshnúka . Þetta er með skemmtilegri gönguleiðum á höfuðborgarsvæðinu , sérstaklega þegar formfagrir hnúkarnir skarta sínu fegursta í sólskininu . Líparítið á þessum austasta hluta Esjunnar sker sig úr nærliggjandi landslagi . Útsýnið sem opnast þegar komið er á tindinn er stórfenglegt . Fjallahringurinn var talinn upp , allt frá Baulu í Borgarðfirði og Tröllakirkju á Holtavöruheiði vestur til Heklu , Tindfjalla og Eyjafjallajökuls . Gegnið var á hæsta tindinn ( austasta ) en hann er 807 m. hár . Alls tók gangan 2 klst. og 45 mínútur .